《奉和度支李侍郎早朝》
唐代·权德舆

夙驾趋北阙，晓星启东方。鸣驺分骑吏，列烛散康庄。

照灼华簪并，逶迤绮陌长。腰金初辨色，喷玉自生光。

献替均三壤，贞明集百祥。下才叨接武，空此愧文昌。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。